
	[image: Brazon]
	  Republica Moldova

	
	Agenția Națională pentru Reglementare în Energetică

	
	ANRE

	
	str. Alexandr Pușkin 52/A, MD 2005 Chișinău, Tel: 022 823 955, anre@anre.md, http://www.anre.md



CONSILIUL DE ADMINISTRAȚIE
HOTĂRÂRE nr. 
din  2026
mun. Chișinău

cu privire la modificarea Metodologiei de calculare, aprobare și aplicare a tarifului reglementat pentru serviciul de operare a pieței energiei electrice, aprobată prin Hotărârea Consiliului de administrație al Agenției Naționale pentru Reglementare în Energetică nr. 395/2019 

În temeiul art. 9 alin. (1) lit. l), art. 93 alin. (6), art. 129 alin. (2) lit. (f), art. 131 alin. (1) și (2) din Legea nr. 164/2025 cu privire la energia electrică (Monitorul Oficial al Republicii Moldova, 2025, nr. 437-440, art. 598), Consiliul de administrație al Agenției Naționale pentru Reglementare în Energetică 
H O T Ă R Ă Ş T E:
1. Metodologia de calculare, aprobare și aplicare a tarifului reglementat pentru serviciul de operare a pieței energiei electrice, aprobată prin Hotărârea Consiliului de administrație al Agenției Naționale pentru Reglementare în Energetică nr. 395/2019 (Monitorul Oficial al Republicii Moldova, 2019, nr. 352-359, art. 1992), se modifică după cum urmează:
1) Punctele 2-5 vor avea următorul cuprins: 
„2. Prezenta Metodologie stabilește:
2.1. structura şi modul de determinare a cheltuielilor și a veniturilor reglementate aferente prestării serviciului de operare a pieței energiei electrice;
2.2. modul de determinare, aprobare și aplicare a tarifului reglementat pentru serviciul de operare și a pieței energiei electrice;
2.3. modul de ajustare a tarifului reglementat pentru serviciul de operare a pieței energiei electrice, pe perioada de aplicare a Metodologiei.”
3. Mecanismul aplicat la determinarea tarifului reglementat pentru serviciul de operare a pieţei energiei electrice se bazează pe următoarele principii:
3.1. asigurarea fiabilității financiare a operatorului pieței în vederea menținerii și îmbunătățirii eficienței funcționării sistemelor de tranzacționare ale Pieței pentru Ziua Următoare (în continuare – PZU), a Pieței Intrazilnice (în continuare – PI) și a pieței organizate a contractelor bilaterale (în continuare – POCB), și a integrării acestora în mecanismele regionale și europene aferente Cuplărilor unice ale piețelor pentru ziua următoare și intrazilnice (SDAC și SIDC);
3.2. separarea contabilă a activităţii de operare a pieţei energiei electrice de alte activităţi desfăşurate de operatorul pieţei;
3.3. acoperirea costurilor de operare minime necesare justificate pentru desfăşurarea în condiții optime a activităţii reglementate a operatorului pieţei;
3.4. asigurarea faptului că tariful reglementat este justificat, rezonabil, verificabil, nediscriminatoriu, transparent, bazat pe performanță și pe criterii obiective.
4. Tariful reglementat pentru serviciul de operare a pieţei energiei electrice în anul „n” (TOPn), care urmează a fi achitat de către toţi participanţii la piaţă care au efectuat tranzacţii de vânzare-cumpărare a energiei electrice în anul „n” pe cel puţin una din pieţele organizate de energie electrică, care sunt operate și gestionate de operatorul pieţei și anume PZU, PI, POCB, se determină reieşind din venitul ce trebuie să fie obţinut de operatorul pieţei energiei electrice pentru organizarea şi gestionarea pieţei şi din cantitatea energiei electrice tranzacţionată pe pieţele respective. Astfel, tariful reglementat pentru serviciul de operare a pieţei energiei electrice se determină conform formulei:
  
 
unde:

VOPn – venitul care trebuie să fie obţinut de operatorul pieţei pentru organizarea şi gestionarea PZU, PI și POCB, în anul „n”, lei;
WPZU.n – cantitatea totală de energie electrică tranzacţionată în anul „n” pe PZU, MWh (la aprobarea tarifelor se va ţine cont de cantitatea totală prognozată, iar la actualizarea acestora, de cantitatea efectiv tranzacţionată);
WPI,n – cantitatea totală de energie electrică tranzacţionată în anul „n” pe PI, MWh (la aprobarea tarifelor se va ţine cont de cantitatea totală prognozată, iar la actualizarea acestora, de cantitatea efectiv tranzacţionată);
WPOCB,n – cantitatea totală de energie electrică tranzacţionată în anul „n” pe POCB, MWh (la aprobarea tarifelor se va ţine cont de cantitatea totală prognozată a fi contractată POCB în urma licitațiilor organizate, iar la actualizarea acestora, de cantitatea efectiv contractată).
 5. Valoarea venitului necesar pentru prestarea serviciului de operare a pieţei energiei electrice în anul „n” (VOPn) reprezintă totalitatea costurilor justificate necesare pentru organizarea şi gestionarea pieţei energiei electrice şi se determină în baza formulei:
 
 
 
unde:
COPn – cheltuielile operatorului pieţei necesare organizării şi gestionării pieţei energiei electrice în anul „n”, lei;
r – rata reglementată de rentabilitate, stabilită în cuantum de 5%;
ITPn – impozitele, taxele şi plăţile aferente, calculate pentru anul „n”, lei;
CCn-1 – componenta de corecţie a venitului care s-a format de la prestarea serviciului de operare a pieţei energiei electrice (excedent sau deficit tarifar) în anul „n-1” (anul precedent), lei, care se calculează ca diferența dintre venitul necesar pentru prestarea serviciului de operare a pieţei energiei și venitul efectiv (real) înregistrat din prestarea serviciului de operare a pieței, în anul „n-1” (anul precedent).”
2) La punctul 7, componenta „DVi” va avea următorul cuprins:
„DVi – durata de utilizare a mijloacelor fixe şi a imobilizărilor necorporale amortizabile de categoria „i”, care nu poate fi mai mică decât durata indicată în Catalogul mijloacelor fixe, aprobat prin Hotărârea Guvernului nr. 941/2020. Grupele de categorii „i” se formează prin gruparea mijloacelor fixe şi a imobilizărilor necorporale cu durată de utilizare identică.”
3) Punctele 9-18 vor avea următorul cuprins:
„9. La cheltuielile de întreţinere şi exploatare (CÎEn) se referă plăţile justificate chirie, utilități și servicii prestate pentru imobilul în care își desfășoară activitatea operatorul pieței, pentru serviciile prestate de terţe părţi pentru verificarea, deservirea tehnică, exploatarea şi/sau întreţinerea mijloacelor fixe ale operatorului pieţei, clădirilor, construcţiilor, mijloacelor de transport, mijloacelor tehnice de comunicaţii şi semnalizare, instalaţiilor de protecţie şi securitate, şi altor mijloace fixe aferente activităţii de operare a pieţei energiei electrice.
Cheltuielile justificate de întreţinere şi exploatare se determină în baza devizelor de cheltuieli aprobate şi contractelor încheiate cu terţe părţi pentru efectuarea lucrărilor sus-menţionate, aplicând principiul costurilor minime şi ţinând cont de cheltuielile justificate de organizare şi gestionare a pieţei energiei electrice.
În cheltuielile de întreținere și exploatare sunt incluse și serviciile prestate de OPCOM SA pentru serviciile de tranzacționare și cuplare a PZU, pentru serviciile de tranzacționare și cuplare a PI, respectiv pentru elaborarea și punerea la dispoziția operatorului pieței energiei electrice a unei platforme de înregistrare a contractelor bilaterale de vânzare/cumpărare a energiei electrice.”
10. Cheltuielile cu personalul antrenat nemijlocit în prestarea serviciului de operare a pieţei energiei electrice (CRMn) includ cheltuielile justificate ale operatorului pieţei legate de retribuirea muncii personalului antrenat nemijlocit în organizarea şi gestionarea pieţei energiei electrice, cheltuielile legate de contribuţiile de asigurări sociale de stat obligatorii şi primele de asigurare obligatorie de asistenţă medicală.
Cheltuielile cu personalul se determină reieşind din numărul personalului de lucru încadrat nemijlocit în organizarea şi gestionarea pieţei energiei electrice, cuantumul minim garantat al salariului în sectorul real, nivelul de calificare a personalului, regimul şi condiţiile de muncă, valoarea premiilor şi altor plăţi în conformitate cu Codul muncii, aprobat prin Legea nr.154/2003, Legea salarizării nr.847/2002 şi Hotărârea Guvernului nr.152/2004 „Cu privire la cuantumul sporului de compensare pentru munca prestată în condiţii nefavorabile”, și Hotărârea Guvernului nr. 743/2002 „Cu privire la salarizarea angajaților din unități cu autonomie financiară”.
Cheltuielile legate de contribuţiile de asigurări sociale de stat obligatorii şi primele de asigurare obligatorie de asistenţă medicală sunt determinate reieşind din tarifele şi primele stabilite prin lege.
11. În cheltuielile administrative (CAn) se reflectă cheltuielile aferente activităţii aparatului de conducere, subdiviziunilor administrative ale operatorului pieţei, cheltuielile întreprinderii cu caracter administrativ şi anume: serviciile bancare, de consultanță, juridice, de evidență contabilă, de audit, poştale, de telecomunicaţii utilizate pentru administrare, tipografice, cheltuielile pentru procurarea rechizitelor de birou, formularelor de evidenţă, de rapoarte, pentru pregătirea şi reciclarea cadrelor, tehnica securităţii, pază, retribuirea personalului administrativ, alte categorii de cheltuieli cu caracter administrativ necesare pentru asigurarea procesului de organizare şi gestionare a pieţei energiei electrice, stabilite în conformitate cu SNC „Cheltuieli”. Cheltuielile aferente retribuirii personalului administrativ se determină conform principiului descris în pct. 10.
12. În categoria impozite, taxe şi alte plăţi (ITPn) se includ toate impozitele, taxele şi alte plăţi justificate aferente operării și gestionării pieţei energiei electrice prevăzute de legislaţie, cu excepţia celor recuperabile şi impozitului pe venit, şi care conform legislaţiei se atribuie la cheltuieli. Întru excluderea dublării la calcularea plăţilor, aceste cheltuieli nu se includ în cheltuieli administrative după cum se duce evidenţa.
13. Componenta de corecţie (CCn-1), reprezintă deficitul sau excedentul veniturilor obținute din aplicarea tarifului pentru operarea pieţei energiei electrice în anul precedent. Deficitul sau excedentul veniturilor  poate fi determinat de următorii factori obiectivi ce nu pot fi controlaţi de operator, precum cantităţile tranzacţionate de energie electrică, diferenţele de curs valutar, modificarea cuantumului minim garantat al salariului în sectorul real, cât și a contribuțiilor și taxelor aferente.
14. Valoarea venitului obţinut de operatorul pieţei energiei electrice (VOPn) se determină ca produsul dintre cantitatea energiei electrice tranzacţionată pe pieţele organizate de energie electrică, care sunt gestionate de operatorul pieţei şi tariful reglementat stabilit pentru serviciul de operare a pieței de energie electrică.
15. Valoarea obligațiilor de plată pentru serviciul de operare a pieţei energiei electrice prestat în luna „m”, ce îi revin participantului „i” la pieţele organizate de energie electrică, care sunt gestionate de operatorul pieţei, se determină pentru fiecare lună conform formulei:
 

unde:
PAimn – plata pentru serviciul de operare a pieţei energiei electrice, ce îi revin participantului pieţei „i” pentru luna „m” a anului „n”, lei;
WiPZU,mn – cantitatea totală de energie electrică tranzacţionată în luna „m” a anului „n” pe PZU, MWh;
WiPI,mn  – cantitatea totală de energie electrică tranzacţionată în luna „m” a anului „n” pe piaţa intrazilnică, MWh;
WiPOCB,mn  – cantitatea totală de energie electrică tranzacţionată în luna „m” a anului „n” pe piaţa organizată a contractelor bilaterale, MWh.
16. Facturile sunt emise de către operatorul pieţei în decurs de 10 zile de la finele lunii „m” şi vor fi achitate de participanţii la pieţele organizate de energie electrică, care sunt gestionate de operatorul pieţei în decurs de 10 zile de la data emiterii facturii. Factura se consideră achitată la data înregistrării plății în contul bancar al operatorului pieței.
17. Tariful reglementat pentru serviciul de operare a pieţei energiei electrice se determină anual de către operatorul pieţei şi se aprobă de către Agenţie în conformitate cu prevederile prezentei Metodologii, potrivit termenelor şi condiţiilor stabilite în Regulamentul privind procedurile de prezentare şi de examinare a cererilor titularilor de licenţe privind preţurile şi tarifele reglementate, aprobat prin Hotărârea Consiliului de administrație al ANRE nr. 286/2018
18. Operatorul pieţei este în drept să solicite Agenţiei actualizarea tarifului reglementat în decursul anului „n” în cazul în care în primele 6 luni ale acestuia, se constată o deviere mai mare de 5% a costurilor de operare a pieţei, în baza cărora a fost calculat tariful reglementat de operare în vigoare. În acest caz, operatorul pieţei prezintă Agenţiei o analiză a factorilor de influenţă şi a devierilor dintre datele aplicate la calcularea tarifului şi cele real înregistrate. Agenţia, în aceste cazuri, ajustează tariful în funcţie de nivelul de influenţă a factorilor obiectivi.”

2. Prezenta Hotărâre se publică în Monitorul Oficial al Republicii Moldova.

